**MINISTERUL AFACERILOR INTERNE**

**DEPARTAMENTUL PENTRU SITUAŢII DE URGENŢĂ**

**INSPECTORATUL GENERAL PENTRU SITUAŢII DE URGENŢĂ **

**C ă t r e,**

**TERMENI DE REFERINȚĂ**

**Servicii de consultanță pentru dezvoltarea ”** **Metodologiei unitare de evaluare a pagubelor în situații de urgență/la dezastre**

finanțate în cadrul Componentei 2 – Îmbunătățirea capacității instituționale pentru planificarea investițiilor de reducere a riscurilor

**PROIECTUL privind „ÎMBUNĂTĂŢIREA MANAGEMENTULUI RISCULUI DE DEZASTRE”,**

**cu finanțare din fondurile Băncii Internaționale pentru Reconstrucție și Dezvoltare**

Table of Contents

[1. CONTEXT GENERAL 3](#_Toc61018139)

[1.1. Termenii de referință 3](#_Toc61018140)

[1.2. Proiectul pe scurt; organizarea implementării serviciilor 3](#_Toc61018141)

[1.3. Stadiul curent al activităților de evaluare al impactului economic al dezastrelor la nivel național 4](#_Toc61018142)

[1.4. Metodologia de pierderi și daune pentru a îmbunătăți în continuare metodologia de evaluare a impactului economic dezvoltată în cadrul proiectului Ro-Risk-SIPOCA 30 4](#_Toc61018143)

[1.5. Sistemul IT va fi dezvoltat pe baza metodologiei pentru pierderi și daune 5](#_Toc61018144)

[1.6. Organizații implicate; GTL 5](#_Toc61018145)

[2. CADRU LEGAL 6](#_Toc61018146)

[3. SCOPUL PRINCIPAL AL SERVICIILOR 6](#_Toc61018147)

[3.1. Obiectivele specifice ale serviciilor 6](#_Toc61018148)

[3.2. Descrierea detaliată a Serviciilor 6](#_Toc61018149)

[4. DESCRIEREA SERVICIILOR 6](#_Toc61018150)

[4.1. Cadrul metodologiei pentru Pagube 7](#_Toc61018151)

[4.2. Identificarea datelor necesare și a surselor acestora pentru 2005-2020 9](#_Toc61018152)

[4.3. Evaluarea termenilor supuși judecății evaluatorului - studiu 9](#_Toc61018153)

[4.4. Evaluarea datelor lipsă – studiu pentru perioda 2005-2020 10](#_Toc61018154)

[4.5. Metodologia de evaluare pagube; procedura pentru colectarea periodică de date 10](#_Toc61018155)

[4.6. Pregătirea Cerințelor Tehnice pentru achiziția serviciilor de dezvoltare a sistemului IT 11](#_Toc61018156)

[4.7. Asistență Tehnică pe parcursul proiectării și dezvoltării sistemului IT 11](#_Toc61018157)

[5. MANAGEMENTUL CONTRACTULUI, REZULTATELE/LIVRABILELE AȘTEPTATE ȘI ORARUL 12](#_Toc61018158)

[5.1. Managementul contractului 12](#_Toc61018159)

[5.2. Rezultatele așteptate/livrabilele Proiectului și graficul de execuție 13](#_Toc61018160)

[6. CALIFICĂRILE CONSULTANTULUI 14](#_Toc61018161)

[7. Facilități oferite de către Client 17](#_Toc61018162)

# CONTEXT GENERAL

## Termenii de referință

Acești termeni de referință (numiți în continuare „ToR”) descriu cerințele și serviciile care trebuie furnizate Inspectoratului General pentru Situații de Urgență sau IGSU (numit în continuare „Client”) de către Consultantul care își oferă serviciile pentru dezvoltarea metodologiei unitare pentru evaluarea pagubelor în situații de urgență/ la dezastre (numite în continuare “Servicii”) din cadrul Contractului.

Ținând cont de faptul că acești ToR vor fi incluși în documentația de achiziție, iar apoi în Contract, în scopul prezentelor servicii, orice activitate descrisă într-un anumit capitol din ToR și care nu este descrisă explicit în altă secțiune din documentația de achiziție/Contract, va fi considerată ca fiind referită în toate secțiunile acelor documente.

## Proiectul pe scurt; organizarea implementării serviciilor

Guvernul României a contractat un împrumut din partea Băncii Internaționale pentru Reconstrucție și Dezvoltare (BIRD) pentru a sprijini implementarea **Proiectului „Îmbunătățirea Managementului Riscului de Dezastre” (**numit în continuare **"Proiect" sau “DRM").**

Contractul de împrumut pentru finanțarea **Proiectului pentru Îmbunătățirea Managementului Riscului de Dezastre** a fost semnat de către Guvernul României și de către Banca Internațională pentru Reconstrucție și Dezvoltare în București, în data de 1 August 2018, și a fost ratificat de legea nr. 307/2018.

**Obiectul proiectului** este de a creșterea rezilienței infrastructurilor critice de răspuns la dezasțre și situații de urgență și îmbunătățirea capacității instituționale a împrumutatului în domeniul reducerii riscului de dezastre și adaptării la schimbările climatice.

Componentele proiectului sunt următoarele:

1. Componenta 1: Consolidarea rezilienței seismice a infrastructurii de răspuns la urgențe și dezastre.
2. Componenta 2: Consolidarea capacității instituționale de planificare a investițiilor în vederea reducerii riscurilor.
3. Componenta 3: Management de Proiect.

**Prezentele servicii Componentă 2**: Îmbunătățirea capacității instituționale pentru planificarea reducerii riscului, iar ToR descriu obiectivele și rezultatele/livrabilele așteptate prin Contract, adică metodologia unitară pentru evaluarea Pagubelor cauzate de dezastre/situații de urgență (numită în continuare ”**metodologia de evaluare pagube**”)*,* pentru a putea atinge obiectivele Proiectului sub această Componentă.

IGSU a stabilit **Unitatea de Implementare a Proiectului (UIP)**, care are responsabilitatea de a coordona activitățile Proiectului și de a asigura integrarea activităților experților IGSU cu scopul de a atinge obiectivele Proiectului. UIP întreprinde, de asemenea, activități specifice legate de implementarea Proiectului, inclusiv procesul de achiziție a prezentelor Servicii.

Direcția de Prevenire a IGSU, prin **Compartimentul pentru Controlul** **Riscului la Dezastre** subordonat acesteia,este responsabilă de realizarea activităților de evaluare a riscului incluse Componentei 2 a Proiectului, și va asigura suport tehnic Consultanților.

## Stadiul curent al activităților de evaluare al impactului economic al dezastrelor la nivel național

Conform legislației în domeniu, activitatea de evaluare a impactului economic al dezastrelor intră în atributul tuturor autorităților cu responsabilități în managementul riscurilor de dezastre, fiind un instrument important în planificarea strategică a resurselor materiale și financiare. Cu toate acestea, deoarece nu există instrumente dedicate, iar informațiile necesare pentru estimarea valorii economice sunt disparate sau sunt greu accesibile, neexistând protocoale de colaborare în acest sens, de multe ori aceste estimări rămân la nivelul de impact fizic, fără a se stabili și o valoare economică aferentă.

Astfel de situații se întâlnesc și în cazul comisiilor de evaluare a pagubelor, formate din specialiști din domeniile relevante și desemnate de prefect, care se deplasează la fața locului în vederea constatării pierderilor materiale, umane și de mediu produse în cazul unei situații de urgență și a estimării impactului economic. Aceste comisii își desfășoară activitatea fără a avea o metodologie specifică, fapt ce poate duce uneori la obținerea unor valori care nu corespund cu realitatea din teren, ceea ce determină și reticența unor specialiști din cadrul comisiei de a completa procesul-verbal de constatare și evaluare a pagubelor post-eveniment cu valorile economice aferente. Conform legislației în domeniu, aceste procese-verbale stau la baza rapoartelor de sinteză și/sau a hotărârilor comitetelor locale pentru situații de urgență privind alocarea de fonduri pentru reabilitarea zonelor afectate și revenirea la starea de normalitate.

Totodată, deoarece metodele utilizate în activitatea de evaluare a pagubelor sunt diverse, iar accesul la datele necesare este limitat, în contextul timpului scurt avut la dispoziție de comisii pentru întocmirea procesului-verbal, rezultatele obținute nu sunt unitare, iar integrarea acestora în analize anuale și statistici relevante generează rezultate cu grad mare de incertitudine.

În plus, autoritățile care derulează activități de evaluare a scenariilor de risc au dificultăți în colectarea tuturor datelor necesare pentru obținerea unei viziuni de ansamblu asupra impactului economic pe termen scurt și mediu, în special în cazul dezastrelor cu impact mic și mediu și cu probabilitate mare de producere.

Lipsa instrumentelor necesare în activitatea de evaluare a pagubelor afectează și institutele de cercetare și universitățile care implementează proiecte în domeniul evaluării riscurilor de dezastre, rezultatele obținute putând varia considerabil în funcție de metodele și datele utilizate, iar actualizarea valorilor economice aferente impactului economic al unui scenariu de risc necesită un efort suplimentar.

## Metodologia de evaluare pagube care va îmbunătăți în continuare metodologia de evaluare a impactului economic dezvoltată în cadrul proiectului Ro-Risk-SIPOCA 30

**Evaluarea riscurilor de dezastre la nivel național** este un proces care permite compararea, în baza unor criterii bine definite, a riscurilor la care este expusă România și prioritizarea investițiilor în scopul reducerii riscurilor cu impact major asupra populației și economiei. Evaluarea riscurilor la nivel național este o obligație a României ca stat membru UE și implică derularea ciclică a activităților specifice în vederea actualizării matricei de risc și raportării periodice a rezultatelor către Comisia Europeană.

Primul ciclu de evaluare a riscurilor la nivel național a fost demarat prin proiectul RO-RISK – Evaluarea riscurilor la nivel național (SIPOCA 30), derulat în perioada 2016-2018, în cadrul Programului Operațional Capacitate Administrativă. În cadrul acestui proiect au fost puse bazele procesului de evaluare, prin dezvoltarea metodologiei unitare de evaluare a riscurilor la nivel național și a sistemului informatic care stă la baza portalului RO-RISK, precum și prin evaluarea a cca 50 scenarii de risc. Pe de altă parte, au fost identificate oportunități de îmbunătățire a instrumentelor utilizate în proces, în vederea asigurării unui grad mai mare de acuratețe a rezultatelor și a abordării scenariilor multi-hazard și multi-risc.

Prezenții ToR se adresează vizează **elaborarea metodologiei unitare de evaluare a pagubelor în situații de urgență/la dezastre**, **prin îmbunătățirea metodologiei de evaluare a impactului economic, dezvoltată în cadrul proiectului RO-RISK – SIPOCA 30**, și adaptarea acesteia astfel încât să poată fi utilizată nu numai în evaluarea scenariilor de risc (proiecții în viitor), dar și în **evaluarea pagubelor post-dezastru** în vederea obținerii de date istorice care să stea la baza identificării scenariilor cu impact major.

## Sistemul IT va fi dezvoltat pe baza metodologiei pentru evaluare pagube

Metodologia de evaluare pagube va sta la baza dezvoltării sistemului IT dedicat, format din:

* un **software personalizat**, care va permite calcularea automată a valorilor impactului economic, folosind formulele metodologiei, și
* o **bază de date** conținând datele referitoare la impactul fizic (care vor fi încărcate de utilizatori) și datele statistice si financiar-economice, necesare estimării valorilor impactului economic. Baza de date va fi inter-conectată cu alte baze de date existente la nivel national, conținând date statistice și financiar-economice.

În paralel cu Proiectul DRM, IGSU implementează și proiectul *SIPOCA 866 – „* *Consolidarea cadrului național pentru reducerea riscului de dezastru și sistemul de stingere a incendiilor ”.* Unul dintre obiectivele SIPOCA 866este dezvoltarea unei baze de date conținând informații despre impactul fizic și economic direct/indirect cauzat de dezastrele care au avut loc după anul 2005. Această bază de date va fi dezvoltată pornind de la baza de date DesInventar Sendai UN DRR și va importa datele privind impactul dezastrelor încărcate și procesate de sistemul IT ce va fi dezvoltat în continuarea prezentelor servicii.

## Factori/entități implicate; GTL

Având în vedere, pe de o parte, faptul că un dezastru afectează o diversitate de elemente, începând cu viața și bunăstarea oamenilor și terminând cu activitățile economice sectoriale și, pe de altă parte, faptul că evaluarea impactului economic necesită o gamă largă de expertize, cum ar fi contabilitate financiară, lucrări de construcții, asigurări etc., IGSU a identificat o listă a organizațiilor interesate din România cu care Consultantul va colabora pentru a identifica datele statistice și financiar-economice necesare pentru a fi procesate, precum: Institutul Național de Statistică, Agenția de Plăți și Intervenție pentru Agricultură, Agenția Națională pentru Cadastru și Publicitate Imobiliară, Agenția Națională de Administrare Fiscală, Pool-ul de Asigurări împotriva Dezastrelor Naturale, Asociația Națională a Evaluatorilor Autorizați din România, Casa Națională de Asigurări de Sănătate, Uniunea Națională a Notarilor Publici din România, Comisia Națională pentru Strategii și Prognoză, Autoritatea pentru Digitalizarea României.

Mai mult, întrucât metodologia de evaluare pagube trebuie să fie în concordanță cu cerințele autorităților naționale responsabile cu managementul riscurilor de dezastre, conform HG 557/2016 și întrucât această metodologie va fi utilizată pe viitor pentru evaluarea impactului economic cauzat de riscuri specifice, a fost înființat un **Grup Tehnic** **de Lucru** (denumit în continuare „**GTL**”), format din reprezentanți ai autorităților menționate. Grupul Tehnic de Lucru va oferi îndrumare și consiliere tehnică cu privire la problemele legate de domeniul de expertiză al acestora, precum și sfaturi cu privire la problemele care trebuie abordate pentru a obține rezultate optime prin feedback-ul lor cu privire la serviciile prestate și livrabilele prezentate de Consultant.

# CADRU LEGAL

Serviciile furnizate de Consultant în temeiul Contractului trebuie să fie conforme cu:

* Ordonanța de Guvern nr. 21/2004 pentru aprobarea Sistemului Național de Management al Situațiilor de Urgență;
* Hotărârea de Guvern nr. 557/2016 referitoare la Managementul Riscurilor;
* Documentul de Evaluare a Proiectului PAD2759, emis de Banca Internațională pentru Reconstrucție și Dezvoltare, cu privire la un împrumut propus în valoare de 50 de milioane de euro pentru un Proiect de Consolidare a Managementului Riscurilor de Dezastru.

# SCOPUL PRINCIPAL AL SERVICIILOR

Scopul principal al serviciilor este îmbunătățirea capacității instituționale pentru planificarea investițiilor de reducere a riscurilor .

## Obiectivele specifice ale serviciilor

Scopul serviciilor va fi atins prin colectarea și utilizarea în cadrul procesului național de evaluare a riscurilor și a platformei RO-RISK de date cu un grad mai mare de încredere privind impactul economic al dezastrelor.

## Descrierea detaliată a Serviciilor

Consultantul trebuie să furnizeze următoarele rezultate:

1. Metodologia de evaluare pagube care va asigura uniformitatea și comparabilitatea datelor rezultate;
2. Studiile care identifică datele statistice și fiscal-economice necesare pentru aplicarea metodelor și formulelor descrise în metodologia de evaluare pagube în vederea cuantificării impactului economic pentru fiecare element afectat, precum și metodele cele mai adecvate pentru a le obține;
3. Specificațiile tehnice necesare dezvoltării sistemului IT, care va face obiectul unei proceduri ulterioare de achiziție și care va fi interconectat cu alte baze de date existente, gestionate de diferite autorități române, pentru colectarea datelor statistice și financiar-economice, date care vor fi utilizate în dezvoltarea ulterioară a algoritmului de calcul;
4. Furnizarea de asistență tehnică pentru dezvoltatorul sistemului IT, pentru a clarifica inconsecvențele și blocajele care pot apărea în timpul dezvoltării algoritmului de calcul pe baza metodologiei de evaluare pagube și a specificațiilor tehnice menționate mai sus.

# DESCRIEREA SERVICIILOR

În Propunerea Tehnică depusă pentru atribuirea contractului de servicii, Consultantul trebuie să demonstreze în detaliu că a înțeles corect, din punct de vedere tehnic și social, nivelul implicării sale în prestarea serviciilor în vederea îndeplinirii obiectivelor specifice.

Propunerea Consultantului trebuie să fie conformă cu cerințele descrise în prezenta secțiune 4. Totuși, în situația în care Consultantul apreciază că propunerile sale pot aduce beneficii suplimentare serviciilor, acesta poate include activități alternative sau suplimentare pentru a realiza obiectivele definite în acești ToR, atâta timp cât explică raționamentul din spatele activităților alternative/suplimentare propuse.

Dezvoltarea metodologiei pentru Pagube va lua în considerare următoarele metode/abordări:

* Metodologia MEIER - Metodologia de evaluare a impactului economic al potențialelor dezastre/riscuri, dezvoltată de Institutul de Prognoză Economică în 2016, în cadrul proiectului RO-RISK – ”Evaluarea riscurilor la nivel național” și parte integrantă a Metodologiei de evaluare unitară a riscurilor la nivel national (documentul poate fi descărcat de pe pagina <https://www.igsu.ro/FinantareExterna/ProgrameEuropene2014>, secțiunea ”Evaluarea riscurilor de dezastre la nivel național - Ro-Risk”);
* Metodologia DaLA – Damage and Loss Assessment, dezvoltată de UN ECLAC în anii 1970, recunoscută la nivel global și utilizată în prezent de toate agențiile UN și Banca Mondială (<https://www.cepal.org/en/publications/44157-disaster-assessment-methodology-exercise-guide>);
* Metodologia ”FAO's Methodology for Damage and Loss Assessment in Agriculture”, dezvoltată în anul 2020 de Organizația pentru Alimentație și Agricultură a ONU (<http://www.fao.org/3/ca6990en/CA6990EN.pdf>);
* Metodologia Damage/Loss Assessment, dezvoltată de Banca Mondială în 2020, în cadrul proiectului RO-FLOODS - ”Întărirea capacității autorității publice centrale în domeniul apelor în scopul implementării etapelor a 2-a și a 3-a ale Ciclului II al Directivei Inundații” (metodologia este încă în lucru, termenul de finalizare fiind decembrie 2020; ulterior, aceasta va fi pusă la dispoziția furnizorului de către IGSU);
* Metode utilizate pentru estimarea valorii economice a unor tipuri de elemente expuse în domenii specifice: sectorul asigurări, financiar-contabil, sănătate, construcții, costuri de intervenție, despăgubiri din partea statului.

Serviciile din cadrul prezentei misiuni vor fi grupate în etape care vor completa livrabilele respective după cum urmează:

## Cadrul metodologiei pentru evaluare pagube

La începutul acestei etape Consultantul va actualiza Planul de Lucru inclus în Propunerea sa Tehnică, și va avea loc o primă întâlnire cu reprezentanții Clientului și cu membrii Grupului Tehnic de Lucru. În timpul acestei întâlniri, precum și în cadrul viitoarelor întâlniri, Consultantul este încurajat să informeze asupra riscurilor identificate care, dacă se întâmplă, pot duce la întârzieri în implementare și să prezinte, de asemenea, recomandările lor cu privire la acțiunile care trebuie întreprinse pentru a preveni întârzierile respective.

În această fază, **identificarea categoriilor de elemente expuse la dezastre** se va face luând în considerare metodologiile și abordările menționate mai sus, împreună cu formularele utilizate pentru raportarea către UE sau entități internaționale (Sendai Framework Monitor, DesInventar Sendai, INFORM EU, raportul de țară privind evaluarea riscurilor solicitat de Mecanismul de Protecție Civilă al UE) și reglementările/legislația națională specifică.

În continuare, Consultantul **va identifica toate componentele din categoriile de elemente** enumerate mai sus care pot fi convertite în pagube economice.

De exemplu, elementul „suprafață forestieră afectată” este alcătuit din următoarele componente: pierdere de masă lemnoasă, pierderea biodiversității, întreruperi în exploatarea forestieră, scăderea resurselor locale de materii prime pentru activitățile de prelucrare a lemnului etc., în timp ce elementul „persoane vătămate” înseamnă creșterea costurilor asistenței medicale, costurile implementării măsurilor compensatorii legate de incapacitatea temporară/ permanentă de muncă, costurile suportate din cauza reducerii personalului etc.

Tot în această etapă, Consultantul **va identifica toate metodele de calcul pentru componente,** care ar putea fi utilizate în metodologia de evaluare pagube, precum și **definiția detaliată a termenilor folosiți** în formulele respective. Consultantul va indica, de asemenea, metoda/formula pentru obținerea/cuantificarea termenilor folosiți (**metode de calcul pentru termenii folosiți**); formulele trebuie detaliate până la termenii de bază, care pot fi ușor identificați și/sau evaluați. În faza finală a dezvoltării metodologiei, vor fi selectate metodele finale de calcul pentru componentele care urmează să fie incluse în metodologia de evaluare pagube, funcție de datele disponibile pentru a fi utilizate așa cum sunt ele identificate în următoarele două faze.

În timpul dezvoltării metodologiei pentru Pagube trebuie evitată utilizarea analizelor economice complexe; dacă astfel de analize sunt obligatorii, atunci se vor alege metodele cu o aplicabilitate cât mai ușoară, chiar dacă gradul de acuratețe este mai scăzut. Astfel, pentru impactul economic direct cauzat de întreruperea activităților relevante și pentru impactul economic indirect, va fi aleasă o metodă de calcul mai generică, precum cea prezentată de DaLA Methodology, care permite cuantificarea impactului economic folosind indicatori macro-economici sau alți indicatori specifici.

Pentru a stabili metoda de calcul, vor fi luate în considerare câteva elemente după cum urmează:

* Pentru a se asigura consecvența rezultatelor obținute (adică obținerea celor mai realiste rezultate cu privire la impactul economic), **metodologia de evaluare pagube va oferi, pentru fiecare element expus la dezastre, mai multe metode de evaluare** (definite de la cele cu acuratețe scăzută pînă la cele cu acuratețe ridicată), din care aplicația software va selecta metoda optimă, pe baza datelor disponibile;
* Dacă două metode de evaluare diferite au același grad de acuratețe, Consultantul va alege metoda deja utilizată în acel domeniu specific de expertiză;
* Pentru a evalua impactul direct cauzat de întreruperea activităților și impactul indirect, se recomandă în principal utilizarea metodologiei DaLA, care să fie adaptată ori de câte ori este posibil la metodele MEIER, astfel încât rezultatele deja obținute, în timpul evaluărilor riscurilor la nivel național pentru aceste două tipuri de impact, să fie compatibile cu rezultatele obținute în continuare pentru alte scenarii de risc;
* Dacă în timpul consultărilor cu alte autorități naționale cu responsabilități în managementul riscurilor de dezastre este identificată o nouă metodă de evaluare (una care nu a fost luată în considerare inițial), atunci argumentele pro și contra vor fi analizate pentru a determina dacă noua metodă sau metoda stabilită deja ar trebui inclusă în metodologie.

În această etapă, următoarele probleme ar trebui abordate:

* Tipurile de valori ale activelor vor lua în considerare Standardele Internaționale de Evaluare pentru elementele expuse la dezastre și metodele/sursele relevante;
* Metodele pentru evaluarea costului de reconstrucție și a costului de înlocuire ar trebui să ia în considerare principiul Build Back Better (”reconstrucție mai bună”;
* Metodele de evaluare a valorii economice a vieții umane și a costului asistenței medicale;
* Costul direct al întreruperii activității atât pentru angajați, cât și pentru companii;
* Metodele și sursele de date pentru evaluarea impactului economic indirect ar trebui să ia în considerare bugetele, conturile curente etc.

Pentru fiecare componentă din categoriile de elemente, Consultantul **va identifica și va oferi o definiție detaliată a caracteristicilor** care trebuie cunoscute pentru a le introduce în calcule/formule. Definiția caracteristicilor este importantă pentru a fi clară, exprimată în cuvinte simple, astfel încât să fie ușor de înțeles de către operatorii de teren care vor colecta ulterior datele (de exemplu, una dintre metodele utilizate pentru cuantificarea valorii economice a unei case este reprezentată de următoarele caracteristici fizice: data construcției, regimul de înălțime, suprafața construită, materiile prime pentru construcție, șantierul).

La sfârșitul acestei etape Consultantul va livra **Raportul Tehnic 1** format din:

1. **Plan de Lucru actualizat**;
2. **Cadrul metodologiei pentru evaluare pagube** format dintr-un tabel care va identifica următoarele informații structurate pe coloane:
   * categoria de elemente,
   * componentele din cadrul fiecărui element,
   * metoda/formula de calcul pentru componente,
   * definirea termenilor folosiți,
   * toate metodele/formulele de calcul pentru termenii folosiți,
   * caracteristicile elementului ce trebuie cunoscute pentru a aplica metoda/formula de calcul;
3. Un scurt **Raport de Progres** privind stadiul implementării serviciilor, inclusiv copii ale Minutelor tuturor întâlnirilor desfășurate cu Clientul în perioada respectivă.

## Identificarea datelor necesare și a surselor acestora pentru 2005-2020

În această fază, Consultantul va identifica toate tipurile de date necesare pentru aplicarea metodelor/formulelor de calcul și sursele acestora (de exemplu, autoritățile centrale naționale - Institutul Național de Statistică, Agenția de Plăți și Intervenție pentru Agricultură, Agenția Națională pentru Cadastru și Publicitate Imobiliară, Agenția Națională de Administrare Fiscală, organisme internaționale) pentru perioada 2005 - 2020. Consultantul va pregăti o listă cu toate datele necesare, inclusiv date incomplete sau lipsă. Clientul, cu sprijinul GTL, va identifica din această listă datele care trebuie aprofundate în continuare în cadrul unui studiu separat descris mai jos în secțiunea 4.4.

În cazul datelor disponibile, dar care nu acoperă întreaga perioadă de timp, Consultantul va face propuneri întemeiate folosind extrapolarea/aproximarea datelor disponibile. În cazul în care extrapolarea datelor disponibile nu este posibilă sau rezultatele obținute au un grad foarte scăzut de acuratețe, Consultantul le va trata în același mod ca datele lipsă, procedură detaliată în secțiunea de mai jos 4.4.

Modalitatea de abordare a datelor lipsă este detaliată în continuare în secțiunea 4.4 din prezentul ToR.

O parte din datele identificate în această etapă, precum și în următoarele două etape ale serviciilor (adică secțiunile 4.2 - 4.4), sunt necesare pentru a completa rapoartele anuale din cadrul monitorizării Sendai cu informații despre impactul economic al dezastrelor din perioada 2005-2014 (care sunt considerate drept datele de bază) și pentru ultimul deceniu, pentru a obține o analiză cuprinzătoare a eficienței măsurilor naționale de atenuare care se referă la impactul asupra riscului de dezastru.

Această etapă va fi finalizată prin furnizarea **Raportului Tehnic 2** format din:

1. **Studiu asupra tipurilor de date folosite de metodologia de evaluare pagube** în metoda/formula de calcul și sursele acestora pentru perioada 2005 - 2020, oferind și informații despre datele lipsă;
2. Un scurt **Raport de Progres** privind stadiul de implementare a serviciilor, inclusiv copii ale Minutelor tuturor întâlnirilor desfășurate cu Clientul în perioada respectivă.

## Evaluarea termenilor supuși judecății evaluatorului - studiu

Uneori, metodele de calcul vor utiliza termeni care sunt supuși judecății evaluatorului, de ex. procentul mediu de daune la clădiri sau criteriile de clasificare a traumelor. Prin urmare, este necesar să se identifice acești termeni și să se stabilească un algoritm pentru evaluarea lor.

Ca parte a acestei misiuni, Consultantul va pregăti un studiu separat privind identificarea termenilor supuși judecății evaluatorului și va defini algoritmul lor de evaluare.

Această fază va fi finalizată prin furnizarea **Raportului Tehnic 3** constând din:

1. **Un studiu asupra termenilor care vor face subiectul judecății evaluatorului**;
2. Un scurt **Raport de Progres** privind stadiul de implementare a serviciilor, inclusiv copii ale Minutelor tuturor întâlnirilor desfășurate cu Clientul în perioada respectivă.

## Evaluarea datelor lipsă – studiu pentru perioada 2005-2020

Dacă unele dintre date nu pot fi găsite în bazele de date naționale sau în arhive, sau datele sunt incomplete și au un grad de încredere scăzut, neputând fi extrapolate din datele existente, atunci consultantul va analiza valorile utilizate de alte țări din UE sau din afara UE (SUA, Australia, Noua Zeelandă, Canada au prioritate), precum și organizațiile internaționale precum Crucea Roșie, Banca Mondială, OCDE, agențiile ONU.

În cazul lipsei datelor pentru perioada 2005 - 2020, Consultantul va pregăti un studiu care va identifica aceste date/termeni din sursele menționate mai sus, va propune posibile metode de evaluare și va calcula valorile rezultate. Consultantul va furniza argumente pentru decizia sa cu privire la selectarea datelor și metodelor de evaluare.

Această fază va fi finalizată prin furnizarea **Raportului Tehnic 4** constând din:

1. **Studiul privind datele lipsă,** identificarea posibilelor metode/surse de evaluare și furnizarea valorilor rezultate din aplicarea metodelor de evaluare identificate pentru perioada 2005-2020;
2. Un scurt **Raport de Progres** privind stadiul de implementare a serviciilor, inclusiv copii ale Minutelor tuturor întâlnirilor desfășurate cu Clientul în perioada respectivă.

## Metodologia de evaluare pagube; procedura pentru colectarea periodică a datelor

Aceasta este etapa în care Consultantul va integra toate rezultatele fazelor anterioare în produsul principal al acestei misiuni, care este **Metodologia de evaluare pagube**.

În această etapă se va lua o decizie cu privire la metodele de calcul care vor fi utilizate de metodologie în funcție de termenii/datele de intrare existențe disponibile sau de termenii noi care vor fi colectați în continuare.

Pe parcursul acestei perioade, vor avea loc mai multe întâlniri cu membrii GTL cu responsabilități în domenii specifice de expertiză pentru a cădea de acord asupra datelor și metodelor finale care urmează să fie incluse în Metodologia de evaluare pagube. Listele finale cu metode și date care vor fi utilizate de metodologie vor include, de asemenea, o coloană care prezintă pe scurt motivele pentru care au fost selectate metodele și datele respective.

Consultantul va pregăti un ghid detaliat pentru aplicarea Metodologiei pentru Pagube, descriind ipotezele de lucru și prezentând pas cu pas procesul de evaluare, inclusiv formularele de colectare a datelor care vor fi utilizate de operatorii de teren. În această etapă, Consultantul va pregăti, de asemenea, procedura pentru comunicarea periodică și raportarea datelor menționate mai sus la secțiunile 4.2 - 4.4, precum și a unei scheme logice care leagă toate entitățile care dețin datele, ce urmează să fie puse la dispoziția evaluatorilor desemnați să efectueze evaluarea la fața locului a impactului economic al dezastrelor.

Această procedură va acoperi procesul de colectare a datelor de la entitățile naționale, dar și de la organisme regionale/internaționale, cum ar fi Banca Mondială, UE, Națiunile Unite, Crucea Roșie etc. Consultantul va propune un mecanism pentru actualizarea periodică a datelor care nu sunt deja disponibile și care fac obiectul analizelor menționate mai sus la secțiunea 4.4.

Această fază va fi finalizată prin furnizarea **Raportului Tehnic 5** constând din:

1. Metodologia de evaluare pagube va include următoarele:
   * categoria de elemente,
   * componentele din cadrul fiecărui element,
   * calculul ales pentru metodele/formulele componentelor,
   * definiția termenilor folosiți,
   * metoda de calcul aleasă pentru termenii folosiți,
   * caracteristicile elementului care trebuie cunoscute pentru a aplica metoda/formula de calcul,
   * identificarea datelor și sursele lor,
   * algoritm de evaluare a datelor care fac obiectul judecății evaluatorului,
   * procedura pentru comunicare si raportare periodică a datelor,
   * Ghidul pentru aplicarea Metodologiei pentru Pagube, inclusiv un formular de colectare a datelor ce va fi folosit de către operatorii de teren.
2. Un scurt **Raport de Progres** privind stadiul de implementare a serviciilor, inclusiv copii ale Minutelor tuturor întâlnirilor desfășurate cu Clientul în perioada respectivă.

## Pregătirea Cerințelor Tehnice pentru achiziția serviciilor de dezvoltare a sistemului IT

Pentru fiecare dintre acești pași, Consultantul va lua în considerare faptul că Metodologia de evaluare pagube va sta la baza dezvoltării ulterioare a unui software personalizat care va calcula automat valorile economice pe baza datelor încărcate. Acest software personalizat va extrage date de intrare din bazele de date externe disponibile, va calcula valorile economice și va încărca rezultatele în următoarele baze de date ale IGSU: DesInventar, RO-RISK și SMISU.

O parte din sarcina consultantului în cadrul acestor servicii este de a pregăti Cerințele Tehnice (procesele de business, cerințe de performanță, specificații tehnice etc.) pentru aplicația software personalizată, astfel încât contractantul care va fi responsabil pentru dezvoltarea sistemului IT să înțeleagă legăturile dintre bazele de date, datele de intrare, formule și rezultate preconizate. În acest sens, Consultantul va dezvolta o schemă logică pentru algoritmul de calcul al sistemului IT și va indica bazele de date externe și bazele de date IGSU care vor fi interconectate cu sistemul IT, formatul de date care trebuie importat / exportat, precum și alte specificații relevante care vin în sprijinul furnizorului de sisteme IT să livreze o soluția optimă care să îndeplinească cerințele autorităților naționale care asigură managementul riscurilor de dezastre.

Formularul standard al Cerințelor Tehnice va fi furnizat de IGSU-UIP.

Această fază va fi finalizată odată cu furnizarea **Raportului Tehnic 6** constând în **Cerințele Tehnice** pentru achiziționarea serviciilor de dezvoltare a sistemului IT.

## Asistență Tehnică pe parcursul proiectării și dezvoltării sistemului IT

Ca parte a prezentelor servicii, Consultantul va trebui să ofere asistență tehnică Contractorului care va dezvolta sistemul IT pe parcursul fazelor de proiectare și dezvoltare, oferind explicații suplimentare Cerințelor Tehnice, dacă este necesar, sau va discuta posibile alternative la algoritmii propuși inițial, astfel încât proiectarea și dezvoltarea sistemului IT să fie implementate fără probleme și cu succes.

Reprezentanții IGSU vor facilita și coordona comunicarea cu contractantul sistemului IT. Orice ședință care are ca rezultat decizii de modificare a Cerințelor Tehnice inițiale vor fi înregistrate în Minutele Întâlnirilor.

La sfârșitul acestei etape, Consultantul va prezenta un **Raport de Asistență Tehnică** care detaliază lucrările efectuate în cadrul etapei și include orice documente relevante rezultate.

# MANAGEMENTUL CONTRACTULUI, REZULTATELE/LIVRABILELE AȘTEPTATE ȘI ORARUL

## Managementul contractului

Un **Manager de Contract** va fi numit de IGSU pentru a monitoriza, supraveghea și coordona progresul general și implementarea Contractului. Managerul de Contract va fi principalul punct de contact pentru toate comunicările oficiale dintre Consultant și IGSU cu privire la implementarea și gestionarea acestui Contract.

Pentru a sprijini implementarea acestor servicii, a fost înființat un **GTL** format din membri reprezentanți ai autorităților române cu responsabilități în gestionarea riscurilor de dezastru și de autorități care administrează anumite tipuri de elemente predispuse la dezastre. Membrii GTL vor sprijini, de asemenea, Consultantul în obținerea informațiilor necesare de la instituțiile de stat respective. Dacă este necesar, reprezentanții institutelor de cercetare relevante sau ale altor agenții ar putea fi adăugați la acest grup.

GTL se va întâlni periodic și, după caz, cu Clientul și Consultantul, pentru a discuta în comun progresul în implementarea Serviciilor și pentru a oferi feedback cu privire la documentele elaborate de Consultant. GTL poate propune modificarea planului de lucru în funcție de situația actuală și de cerințele autorităților naționale.

Consultantul se va întâlni lunar, față în față sau online, cu **experții IGSU** sau de câte ori este necesar pentru a discuta activitățile implementate, rezultatele și calea de urmat.

Toate întâlnirile vor fi anunțate de partea inițiatoare cu cel puțin 3 zile înainte și vor avea loc fie față în față, fie online, utilizând programul de întâlnire online și colaborare. Consultantul va pregăti proiectul Minutei Întâlnirii, care va fi trimisă în termen de 2 zile, prin e-mail cu confirmare de citire, tuturor participanților pentru a face observații, dacă e cazul. Participanții care trimit Consultantului comentarii cu privire la proiectul Minutei Întâlnirii, vor copia pe toți ceilalți participanți și își vor trimite comentariile în termen de 2 zile de la primirea ei. Consultantul va obține acordul tuturor participanților pe versiunea finală a Minutei Întâlnirii, care va include toate comentariile.

Orice document actualizat, parte a contractului, precum Planul de Lucru, va fi aplicabil numai după acceptarea lui de către IGSU.

Pentru fiecare livrare, inspectorul general al IGSU va desemna comisiile de recepție însărcinate cu acceptarea livrabilelor și a rapoartelor prezentate de consultant în conformitate cu prezentul contract, prin emiterea unui Proces Verbal de recepție calitativă și cantitativă.

**Procedura de Livrare și Acceptare**

Livrabilele vor fi furnizate către IGSU prin e-mail cu 14 zile înainte de termen, astfel încât IGSU să le poată trimite spre analiză către GTL. GTL va oferi feedback în termen de maxim 10 zile de la depunere și IGSU îl va trimite pe e-mailul Consultantului. Consultantul va analiza comentariile GTL, va modifica/finaliza livravilul în conformitate cu comentariile primite și va trimite versiunea finală către IGSU pentru acceptare, în termenul de livrare. În cazul în care versiunea finală nu a fost acceptată de către GTL, Consultantul ar putea aduce modificări suplimentare documentului, dar termenul nu poate fi amânat cu mai mult de o săptămână.

După ce GTL aprobă livrabilele Consultantului, consultantul va transmite către IGSU documentul final în format fizic, pe hârtie. Comisia de recepție IGSU însărcinată cu acceptarea livrabilelor și rapoartelor Consultantului, va emite un Proces Verbal de recepție calitativă și cantitativă.

Numărul de copii tipărite și legate ale fiecărui raport sau al materialelor prezentate de Consultant va fi convenit de la caz la caz de către Consultant și Client. Toate materialele și rapoartele produse de Consultant în temeiul Contractului vor fi, de asemenea, transmise Clientului în format electronic.

Toate rapoartele și materialele emise ca urmare a prezentelor servicii vor fi proprietatea IGSU și nu pot fi diseminate de către Consultant fără a cere permisiunea prealabilă a Clientului.

**Limba**

Pe perioada prestarii serviciilor, toate comunicările orale și scrise cu Clientul și părțile interesate se vor face în limba română. În cazul unui Consultant străin, Consultantul va trebui să asigure servicii de traducere adecvate.

Menționăm, de asemenea, că unele dintre metodologiile menționate mai sus în *Secțiunea 4. Descrierea Misiunii* sunt scrise în limba engleză și, de asemenea, intră în responsabilitatea Consultantului să asigure o traducere adecvată pentru experții cheie care nu sunt familiarizați cu limba Engleză.

Toate livrabilele care fac obiectul prezentelor servicii trebuie predate în limba Română.

## Rezultatele așteptate/livrabilele Proiectului și graficul de execuție

Durata totală a serviciilor este de 24 de luni de la data semnării contractului, estimat a fi semnat în Iunie 2021. Totalul duratei este împărțit în două perioade principale:

1. În primele 9 luni ale misiunii, Consultantul va dezvolta Metodologia pentru Pierderi și Daune, inclusiv pregătirea Cerințelor Tehnice pentru achiziționarea serviciilor de dezvoltare a sistemului IT;
2. Începând cu luna 15 (estimată cel mai târziu în mai 2022) până în luna 24, Consultantul va oferi Asistență Tehnică în timpul proiectării și dezvoltării sistemului IT automatizând metodologia de pierderi și daune.

Consultantul va include în Propunerea sa Tehnică un Plan de Lucru detaliat, care va fi actualizat în prima fază a perioadei de implementare

| **Etapa misiunii** | **Livrabile** | **Aportul estimat de lucru (om-lună)** | **Termenul de livrare (luna după intrarea în vigoare a Contractului)** |
| --- | --- | --- | --- |
| 1. Cadrul Metodologiei pentru Pagube | **Raport Tehnic 1** | 3,75 | 1 |
| 1. Identificarea datelor necesare și surselor acestora | **Raport Tehnic 2** | 7,50 | 3 |
| 1. Evaluarea termenilor supuși judecății evaluatorului - studiu de caz pentru perioada 2005-2020 | **Raport Tehnic 3** | 3,75 | 4 |
| 1. Evaluarea datelor lipsă – studiu pentru perioda 2005-2020 | **Raport Tehnic 4** | 8,25 | 7 |
| 1. Metodologia de evaluare pagube; procedura pentru colectarea și raportarea periodică a datelor | **Raport Tehnic 5** | 6,25 | 8 |
| 1. Pregătirea Cerințelor Tehnice pentru achiziția serviciilor de dezvoltare a sistemului IT | **Cerințe Tehnice** pentru achiziția serviciilor de dezvoltare a sistemului IT | 4,25 | 9 |
| 1. Asistență Tehnică pe parcursul proiectării și dezvoltării sistemului IT | Raportul de asistență tehnică | 4,25 | 24 |
| **TOTAL** | | **38** |  |

*\* Numărul de om-lună indicat în această coloană este doar orientativ. Consultantul poate propune un număr diferit de om-luni conform estimărilor proprii.*

# CALIFICĂRILE CONSULTANTULUI

**Calificări generale**

Consultantul (sau oricare dintre parteneri în cazul unei asocieri de tip joint-venture) trebuie să furnizeze informații documentate despre: activitatea de bază și anii de activitate, prezentarea serviciilor furnizate. Consultantul (sau oricare dintre parteneri, în cazul asocierii de tip joint-venture) trebuie să aibă cel puțin *5 ani de experiență în furnizarea de servicii de consultanță în sectorul public sau privat*. Fiecare an suplimentar de experiență este considerat un plus. Consultantul (sau oricare dintre parteneri în cazul asocierilor de tip joint-venture) trebuie să includă cel puțin o scrisoare de recomandare de la clienții anteriori.

**Experiența specifică**

Consultantul va furniza informații documentate și detaliate, sub formă de dovezi scrise, cu privire la cel puțin *2 contracte legate de analize financiare și economice de o complexitate similară sau mai mare* pe care Consultantul (sau oricare dintre parteneri în cazul asocierilor de tip joint-venture) le-a implementat în ultimii 5 ani calendaristici. Consultanții vor indica sarcinile similare implementate în ultimii 5 ani, cu o scurtă descriere a acțiunilor efectuate, a livrabilelor și a rezultatelor. Recomandările Clienților respectivi vor fi atașate în mod obligatoriu (dacă sunt diferite de cele solicitate în calificarea Generală de mai sus). Fiecare sarcină similară realizată și dovedită, pe lângă cele 2 sarcini similare documentate solicitate, este considerată un plus.

**Expertiza echipei Consultantului**

Consultantul va pune la dispoziție o echipă de experți cu experiența și calificările necesare pentru finalizarea cu succes a serviciilor, incluzând cel puțin următorii experți-cheie: lider de echipă, expert în statistică economică și socială, expert în analize financiare și economice, expert în modelare macroeconomică, analist software.

Consultantul va furniza informații relevante cu privire la disponibilitatea competențelor adecvate în rândul personalului propus, după cum se solicită în ToR. Propunerea consultantului în ceea ce privește experiența și calificările relevante ale experților va fi sub forma unei liste a experților propuși (experți angajați și/sau contribuabili/experți independenți), menționând pentru fiecare: poziția propusă, calificările și experiența pe scurt, contribuția propusă pentru finalizarea serviciilor.

Mai multe detalii despre cerințele legate de experiența și calificările echipei Consultantului sunt enumerate mai jos.

1. **Experții-cheie ai Consultantului:**

Experții-cheie ai Consultantului au un rol crucial în implementarea contractului. Toți experții trebuie să fie independenți și liberi de conflictele de interese în ceea ce privește responsabilitățile pe care și le asumă.

Consultantul trebuie să prezinte CV-uri care respectă cerințele de mai jos pentru următorii experți-cheie:

* Expertul-cheie 1: Lider de echipă;
* Expertul-cheie 2: Expert în statistică economică și socială;
* Expertul-cheie 3: Expert în analize financiare și economice;
* Expertul-cheie 4: Expert în modelare macroeconomică;
* Expertul-cheie 5: Analist software.

CV-urile trimise vor fi semnate de experții respectivi care certifică conținutul CV-ului și disponibilitatea acestora pentru sarcină.

**Expertul-cheie 1: Lider de Echipă**

Liderul Echipei este responsabil pentru legătura de zi cu zi cu Clientul; el/ea trebuie să asigure coordonarea internă și îndrumarea tuturor experților echipei de proiect și coordonarea echipei de proiect cu omologii externi.

Liderul Echipei va asigura disponibilitatea experților corespunzători în conformitate cu Planul de Lucru al Proiectului și va supraveghea ca toate obligațiile de raportare să fie îndeplinite în timp util, la un standard de înaltă calitate.

Calificări și abilități:

* Diplomă de licență sau echivalent;
* 10 ani de experiență profesională în Economie sau domenii legate de Economie;
* Experiență ca manager de proiect pentru cel puțin două proiecte privind evaluarea impactului economic si anume: fie evaluarea impactului economic în caz de dezastru asupra anumitui sector economic, fie evaluarea impactului socio-economic generat de programele și politicile economice naționale;
* Experiență în calitate de manager de proiect a cel puțin unei evaluări a impactului economic în caz de dezastru, efectuată într-o țară a UE;
* O bună cunoaștere a sistemului administrativ local, a organizării guvernamentale etc. va fi considerată un avantaj;
* Foarte bune abilități de comunicare scrisă și verbală, în limba engleză sau română. O bună cunoaștere a ambelor limbi va fi considerată un avantaj.

**Expertul-cheie 2: Expert în statistică economică și socială**

Expertul în statistică economică și socială este responsabil pentru toate sarcinile legate de identificarea, colectarea și prelucrarea datelor statistice și financiare/economice.

Calificări și abilități:

* Diplomă de licență sau superioară în specializările următoare Inginerie, Matematică - Cibernetică, Statistică sau Informatică;
* Cel puțin 8 ani de experiență profesională generală în domeniul studiilor superioare;
* Cel puțin 5 ani de experiență profesională în lucrul cu volum mare de date pentru analize și sinteze statistice și economice, statistici sociale, economice sau financiare sau studii empirice/aplicate și cercetări în domeniul macroeconomiei;
* Cunoștințe certificate despre software specializat pentru analize statistice și econometrice (EViews, Gretl, Matlab, R, Stata, SPSS) vor fi considerate un avantaj;
* O bună cunoaștere a sistemului administrativ local, a organizării guvernamentale etc. va fi considerată un avantaj;
* Foarte bune abilități de comunicare scrisă și verbală, în limba engleză sau română. O bună cunoaștere a ambelor limbi va fi considerată un avantaj.

**Expertul-cheie 3: Expert în analize financiare și economice**

Expertul în analiza financiară și economică este responsabil pentru toate sarcinile referitoare la metodele de evaluare a impactului direct și indirect cauzat de dezastre și la identificarea datelor necesare în aplicarea acestor metode.

Calificări și abilități:

* Diplomă de licență sau superioară în Economie sau domenii legate de Economie;
* Experiență profesională de cel puțin 5 ani în analiză socio-economică, analiză și diagnoză social-economică la nivel microeconomic, modele financiare și aplicații econometrice sau studii și cercetări financiare;
* Cunoștințe certificate în software dedicat pentru analiză economică cantitativă și/sau competențe în operarea cu software de statistici specializate și aplicații curente (Matlab, EViews, SPSS, R, VBA) vor fi considerate un avantaj;
* Experiența în evaluarea riscului de dezastru sau evaluarea impactului în caz de dezastru va fi considerată un avantaj;
* O bună cunoaștere a sistemului administrativ local, a organizării guvernamentale etc. va fi considerată un avantaj;
* Foarte bune abilități de comunicare scrisă și verbală, în limba engleză sau română. O bună cunoaștere a ambelor limbi va fi considerată un avantaj.

**Expertul-cheie 4: Expert în modelare macroeconomică**

Expertul în modelare macroeconomică este responsabil pentru toate sarcinile legate de modelarea economică și matematică pentru evaluarea impactului dezastrelor și pentru analiza riscurilor financiare.

Calificări și abilități:

* Diplomă de licență sau superioară în Economie-Cibernetică, Statistică, Informatică sau alte specialități similare;
* Cel puțin 8 ani de experiență profesională în Macroeconomie aplicată, Econometrie sau Statistică;
* Cel puțin 5 ani în modelare macroeconomică, modelare matematică, prognosticare sau calibrarea modelelor matematice imperfecte;
* Cunoștințe certificate în software specializat (Mathcad, EViews) vor fi considerate un avantaj;
* Experiența în evaluarea riscului de dezastru sau modelarea scenariilor de risc de dezastru va fi considerată un avantaj;
* O bună cunoaștere a sistemului administrativ local, a organizării guvernamentale etc. va fi considerată un avantaj;
* Foarte bune abilități de comunicare scrisă și verbală, în limba engleză sau română. O bună cunoaștere a ambelor limbi va fi considerată un avantaj.

**Expertul-cheie 5: Analist software**

Analistul software este responsabil pentru stabilirea cerințelor funcționale și nefuncționale ale sistemului IT care sprijină Metodologia de Pagube și pentru furnizarea de consultanță IT celorlalți experți-cheie și contractorului IT.

Calificări și abilități:

* Diplomă de licență sau superioară în IT, Informatică;
* Experiență profesională de cel puțin 5 ani în domeniul IT;
* Experiență în cel puțin 2 proiecte ce au inclus dezvoltarea de baze de date;
* O bună cunoaștere a sistemului administrativ local, a organizării guvernamentale etc. va fi considerată un avantaj;
* Foarte bune abilități de comunicare scrisă și verbală, în limba engleză sau română. O bună cunoaștere a ambelor limbi va fi considerată un avantaj.

1. **Alți experți ai Consultantului:**

**Experți non-cheie și personal administrativ**

Consultantul poate selecta și angaja experți suplimentari, dacă este necesar, pentru a se conforma serviciilor solicitate în termenele stabilite. CV-urile experților non-cheie nu vor fi trimise.

Consultantul poate selecta și angaja personal administrativ, după cum este necesar, de ex. Traducător Engleză - Română.

# Facilități oferite de către Client

Clientul va fi interfața dintre Consultant și GTL, având responsabilități în schimbul/transferul de documente între aceștia și va invita reprezentanții GTL la întâlnirile organizate de Consultant.

Clientul va oferi, de asemenea, orice sprijin necesar cu privire la informațiile și datele necesare în cadrul procesului, care sunt deținute de autoritățile naționale și alte entități relevante.

Consultantul va lucra în principal din locația proprie. Clientul va oferi un spațiu adecvat pentru întâlnirile de lucru (Client-Consultant) în perioada de implementare.